CELEX: 62007CA0165
Language: lt
Date: 2008-05-22 00:00:00
Title: Byla C-165/07 2008 m. gegužės 22 d. Teisingumo Teismo (penktoji kolegija) sprendimas byloje ( Vestre Landsret (Danija) prašymas priimti prejudicinį sprendimą) Skatteministeriet prieš Ecco Sko A/S (Bendrasis muitų tarifas — Kombinuotoji nomenklatūra — Tarifinė klasifikacija — 6403 pozicija — Avalynė su odos batviršiais — 6404 pozicija — Avalynė su tekstilės medžiagos batviršiais)

5.7.2008   
            
            
               LT
            
            
               Europos Sąjungos oficialusis leidinys
            
            
               C 171/9
            
         2008 m. gegužės 22 d. Teisingumo Teismo (penktoji kolegija) sprendimas byloje (Vestre Landsret (Danija) prašymas priimti prejudicinį sprendimą) Skatteministeriet prieš Ecco Sko A/S
   
   (Byla C-165/07) (1)
   
   (Bendrasis muitų tarifas - Kombinuotoji nomenklatūra - Tarifinė klasifikacija - 6403 pozicija - Avalynė su odos batviršiais - 6404 pozicija - Avalynė su tekstilės medžiagos batviršiais)
   (2008/C 171/15)
   Proceso kalba: danų
   Prašymą priimti prejudicinį sprendimą pateikęs teismas
   Vestre Landsret
   Šalys pagrindinėje byloje
   Ieškovė: Skatteministeriet
   Atsakovė: Ecco Sko A/S
   Dalykas
   Prašymas priimti prejudicinį sprendimą — Vestre Landsret — 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto 2000 m. spalio 13 d. Komisijos reglamentu (EB) Nr. 2263/2000 (anksčiau — Nr. 2263/2000), iš dalies keičiančiu Tarybos reglamento (EEB) Nr. 2658/87 I priedą, I priedo aiškinimas — Kombinuotosios nomenklatūros 64 skirsnio 1 papildomosios pastabos, įrašytos 1992 m. gruodžio 23 d. Komisijos reglamentu Nr. 3800/92, iš dalies keičiančiu Tarybos reglamentą Nr. 2658/87, suderinamumas su to paties skirsnio 4 pastabos a punktu — Avalynė su išoriniais padais iš gumos, plastikų, odos arba kompozicinės odos — Klasifikavimas Kombinuotosios nomenklatūros 6403 pozicijoje (avalynė su odiniais batviršiais) arba 6404 pozicijoje (avalynė su tekstilės medžiagos batviršiais)
   Rezoliucinė dalis
   
               1.
            
            
               1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo su pakeitimais, padarytais 2000 m. spalio 13 d. Komisijos reglamentu (EB) Nr. 2388/2000, I priede pateikiamą Kombinuotąją nomenklatūrą reikia aiškinti taip, kad sandalas, koks nagrinėjamas pagrindinėje byloje, su guminiais išoriniais padais, kurio viršutinė dalis sudaryta iš dviejų odinių dangalų, klijais pritvirtintų prie viduriniojo pado ir vienas su kitu susietų odiniais suveržimo liežuviais su „velcro“ juostelėmis, 71 % batviršio išorinio paviršiaus sudaro oda, o apatinė odos dalis padengta ties kraštais matoma elastinga tekstilės medžiaga, priskirtinas:
               
                           —
                        
                        
                           Kombinuotosios nomenklatūros 6404 pozicijai, jei šio sandalo viršutinės dalies tekstilės medžiaga, nuo jos pašalinus odos dangalus, atlieka batviršio funkciją, t. y. užtikrina vaikščiojimui pakankamą šio sandalo naudotojo pėdos išlaikymą,
                        
                     
                           —
                        
                        
                           Kombinuotosios nomenklatūros 6403 pozicijai, jei šio sandalo viršutinės dalies tekstilės medžiaga, pašalinus nuo jos odos dangalus, neatlieka batviršio funkcijos, t. y. jei neužtikrina vaikščiojimui pakankamo šio sandalo naudotojo pėdos išlaikymo.
                        
                     
         
               2.
            
            
               Kombinuotosios nomenklatūros 64 skirsnio 1 papildoma pastaba, kuri įrašyta 1992 m. gruodžio 23 d. Komisijos reglamentu (EEB) Nr. 3800/92, iš dalies keičiančiu Reglamentą Nr. 2658/87, yra suderinama su šio skirsnio 4 pastabos a punktu.
            
         
      (1)  OL C 129, 2007 6 9.